da en da nl ca da da da es da da da da da da da nb da nb da da da en da da da da de da da da da da da da da da da da da da nl da en da da es nl da
Indenrigs- og boligministeren kræver endeligt svar fra Christiania | Indenrigs- og Boligministeriet
12.8.2022 13:14:36 CEST | Indenrigs- og Boligministeriet
Regeringen har givet Christiania mulighed for at købe Christianshavns Vold for 67 mio. kr. mod at der bliver åbnet op for området og bygget 15.000 kvadratmeter almene boliger. Det er en aftale, som vil gavne både christianitterne, staten og resten af Danmark.
Indenrigs- og boligminister Christian Rabjerg Madsen opfordrer derfor kraftigt Christiania til at skrive under på aftalen. Det er ifølge ministeren ikke et forhandlingsoplæg, men en endelig aftaletekst, christianitterne har fået.
”Det er vigtigt for mig at sige, at der er tale om et ‘take it or leave it’-tilbud. Christianitterne har haft sommeren til at kigge på aftalen, som de har haft nogle opklarende spørgsmål til. Dem har vi nu besvaret, og Christiania har fået til den 29. august til at forholde sig til de svar og den samlede aftaletekst af 1. juni. Det vil sige, at det er nu, Christiania må gøre deres endelige stilling op,” lyder det fra indenrigs- og boligminister Christian Rabjerg Madsen.
Det vil få en stribe konsekvenser, hvis christianitterne ikke takker ja til aftalen. Ni huse vil skulle flyttes. Og bliver de ikke det, vil staten kunne stille krav om at fjerne dem – på Fondens regning. Fonden Fristaden Christianias økonomi vil forringes, fordi muligheden for refusion til renoveringen af statens bygninger og statsgaranti på lån til renovering af egne bygninger er udløbet. Hvis nogle af statens bygninger ikke er ordentligt vedligeholdt, vil Fonden også kunne blive pålagt at skulle stå for udgifterne til vedligeholdelsen.
”Regeringen har en ambition om at skabe flere almene boliger til folk med almindelige lønninger. Vi vil skabe boliger på Christiania, hvor sygeplejersker, pædagoger, SOSU’er og andre har mulighed for at bo. Vi skal have åbnet op for området, normaliseret det, gjort det mere trygt og bekæmpet kriminalitet – til glæde for alle,” siger indenrigs- og boligminister Christian Rabjerg Madsen.
almene boligerChristiniaindenrigs- og boligministerenIndenrigs- og Boligministeriet
Tlf:+45 72 28 24 17crs@im.dk
Information om Indenrigs- og Boligministeriet
Følg pressemeddelelser fra Indenrigs- og Boligministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Indenrigs- og Boligministeriet
Sådan kan vælgere med handicap stemme til folketingsvalget5.10.2022 16:56:21 CEST | Pressemeddelelse
Luppe og hæve-/sænkeborde er nogle af de hjælpemidler, du kan benytte, når du skal stemme til folketingsvalget den 1. november 2022.
Du kan søge om at stemme hjemme til folketingsvalget5.10.2022 16:33:39 CEST | Pressemeddelelse
Vælgere, der er syge eller mangler førlighed, har mulighed for at stemme i eget hjem til folketingsvalget den 1. november 2022.
21. oktober er sidste frist for at anmelde kandidater til folketingsvalget5.10.2022 16:15:18 CEST | Pressemeddelelse
Man kan enten stille op for et af de opstillingsberettigede partier eller som løsgænger.
Der er snart folketingsvalg: Du kan brevstemme fra den 11. oktober5.10.2022 15:43:52 CEST | Pressemeddelelse
Fra tirsdag den 11. oktober 2022 kan du brevstemme til folketingsvalget den 1. november. Du kan derfor ikke brevstemme endnu.
Landsplanredegørelsen 2022 stiller skarpt på planlægningen for vedvarende energi i Danmark3.10.2022 10:49:33 CEST | Pressemeddelelse
Landsplanredegørelsen 2022 er netop sendt i otte ugers offentlig høring. Den har fokus på udfordringerne i forhold til at producere mere grøn energi.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022